**ANUNCI DE LA CONVOCATÒRIA OBERTA DEL CONCURS PER A LA CONCESSIÓ DE L'ARRENDAMENT DEL CAFÈ-BAR DEL CASAL CATALÀ DELS HOSTALETS DE PIEROLA, PER AL PERÍODE 2022-2027**

La Junta Directiva del Casal Català dels Hostalets de Pierola, posa en coneixement dels seus associats i del públic en general, la convocatòria oberta del concurs per a la concessió de l'arrendament del Café-Bar del Casal Català per al període 2022-2027. Poden optar a aquest concurs totes les persones majors de 18 anys indiferentment de la seva condició d'associat de l’entitat.

1. CALENDARI.
   1. Es podran presentar les sol·licituds, de l’onze de juliol de 2022 fins a l'u de setembre del 2022.
   2. Primer d’octubre del 2022; s’iniciarà l’explotació de cafè bar per part del nou adjudicatari.
2. REQUISITS MÍNIMS.
   1. Lloguer del cafè-bar: 18.000 Euros anuals + IVA; aquest import es farà efectiu en 12 mensualitats de 1.500€/mes o allò que acordin ambdues parts.
   2. Al marge de l’import mensual del lloguer el Casal abonarà el 50% de la recaptació mensual de les màquines escurabutxaques a l’adjudicatari.
   3. No hi ha import de traspàs.
   4. L’adjudicatari haurà de dipositar 10000 euros de fiança en concepte de béns mobles que s'hauran de fer efectius el 50% a l'inici de l'explotació i el 50% restant, al cap d'un any). Aquests imports seran retornats a la finalització del contracte sempre que s'entregui tot el mobiliari i els equips en bon estat i en funcionament.
   5. L’adjudicatari haurà de dipositar 3.000 € corresponents a 2 mensualitats en concepte de fiança que es dipositarà a l'INCASOL. Aquest import serà retornat en finalitzar el contracte sempre que l'arrendatari estigui al corrent de totes les mensualitats.
   6. L’Adjudicatari haurà de dipositar 1.500 € en concepte de la primera mensualitat.
   7. Equipament: El bar del casal disposa de l’equipament mínim necessari per l’inici de l’activitat.
   8. Horaris generals d'obertura del cafè-bar: es podran modificar de manera consensuada amb la Junta.

* Estiu: De l'1 de juliol al 30 de setembre: de dilluns a dijous de 08:00h a 00:00h; - divendres, dissabtes i vigílies de festius de 08:00 a 02.30 h;

diumenges de 09:00h a 00.00 h.

* Hivern: De l'1 d'octubre al 30 de juny: de dilluns a dijous de 08:00h a 22:00 h; divendres, dissabtes i vigílies de festius de 08:00h a 01:00 h; - diumenges de 9:00h a 11:00h.
* Dies de tancament anual: De manera general el cafè-bar només podrà romandre tancat els dies 25 de desembre i 1 de gener, de cada any.
  1. Durada del contracte:

El contracte tindrà una durada de tres anys, prorrogable d'any en any, fins a un màxim de 5 anys. Abans de finalitzar el 3r any, la Junta podrà valorar (a petició dels interessats) la renovació de dos anys més. Aquest període resta subjecte a les condicions que es detallen a l'apartat “durada del contracte” a aplicar sempre que es compleixin les condicions que estableix el contracte i amb el vist-i-plau de la Junta Directiva.

* 1. Proposta mínima de restauració:

El cafè-bar haurà d'oferir un servei de cuina que, com a mínim, haurà d'incloure: entrepans (tot el dia), menú o carta al migdia/nit (o servei de carta) i tapes per als aperitius.

1. REQUISITS PER PRESENTAR-SE AL CONCURS:

Les propostes que es presentin a concurs han de tenir en compte les següents condicions:

* 1. S'estableix un dipòsit de 300 € en concepte d'inscripció formal al concurs. Per tant, l'acceptació a concurs de qualsevol proposta queda subjecte a la presentació del comprovant bancari de l'ingrés del dipòsit. Aquest import serà retornat íntegrament un cop finalitzat el concurs. N° de compte per al dipòsit: 2100-0269-81-0200037059
  2. Tota persona interessada a presentar-se al concurs ha de lliurar a les dependències del Casal Català una proposta que contingui, com a mínim, els següents elements.

- Nom, cognoms i dades generals de les persones físiques o jurídiques que es presenten.

- CV i/o informe de vida laboral de les persones físiques o representants de les societats interessades.

- Memòria descriptiva de la proposta: Caldrà definir mínimament els següents aspectes:

* + Oferta gastronòmica: Menú diari, entrepans, carta de vins, esmorzars, tapes.
  + Proposta descomptes o avantatges al socis.
  + Altres propostes de millora.
  + El contingut de la proposta pot acompanyar-se de presentacions, imatges i/o qualsevol altre material de suport que es vulgui aportar.

1. COM I ON LLIURAR LES PROPOSTES:

S’acceptaran totes les propostes dipositades en un sobre tancat amb el contingut, especificat més amunt, a la Bústia de l'Entitat o rebudes per correu electrònic [casal.hostalets@gmail.com](mailto:casal.hostalets@gmail.com).

CASAL CATALÀ DELS HOSTALETS DE PIEROLA

C/ Isidre Vallès, 30 08781. Els Hostalets de Pierola

Es publicaran les bases del concurs a la web del Casal Català: [www.casalcatala.cat](http://www.casalcatala.cat), a la web de l’Ajuntament ([www.elshostaletsdepierola.cat](http://www.elshostaletsdepierola.cat)), i a la premsa comarcal.

Per a més informació i/o consultes, podeu contactar per correu electrònic a casal.hostalets@gmail.com

5. ALTRES CONSIDERACIONS

La Junta validarà totes les candidatures prèviament a l’Assemblea.

Als Hostalets de Pierola, juliol de 2022.